open-index/open-wikipedia-markdown huggingface dataset:
Драмско Поле

**Драмско Поле** () — котлина во североисточниот дел на Егејска Македонија, денес во Грција. Го образува средниот слив на реката Драматица, која тече низ нејзиниот западен дел.

## Географски особености

### Местоположба, граници и големина
Драмското Поле е сместено меѓу Драмски Боздаг и планините по крајбрежјето на Егејското Море.

Има издолжен облик и се протега во правец југоисток-северозапад. Долго е околу 35-40&nbsp;км, а ширината му се движи од 10 до 15&nbsp;км. Во средниот дел е стеснет од падините на планината Кушница и ридот Бунарбаши.

### Клима и води
Во минатото едно од главните обележја на котлината било блатото Берекетли Ѓол во нејзиниот југоисточен дел. Во летните месеци водата во него значително се намалувала, бидејќи мочурливите краишта се исушувале до тој степен што понекогаш можело да се мине  низ самото блато во правец од исток кон запад. Местата ослободени од вода биле особено плодни, откаде и доаѓа самото име на блатото (т.е. од „бериќет“). На подрачјето била мошне развиена и трговијата со лекарски пијавици, кои се среќавале во изобилство по мочурливата околина. Денес блатото е пресушено и на негово место има обработливи површини.

Главни дотеци на некогашното блато доаѓале од карстните карпи во подножјето на ридот Бунарбаши, од каде извираат неколку бујни извори. Нивните води некогаш се влевале непосредно во блатото, со тоа што најголем удел имал истоимениот извор Бунарбаши. Од овој извор кон блатото порано течела мала, но релативно полноводна река, со длабоко и земјесто корито. Водата од Берекетли Ѓол истекувала на северозапад низ Драмското Поле, а образуваната рекичка имала мочурливи брегови поради малиот наклон и со тоа, бавниот тек. Денес водата тече низ прави канали, прокопани меѓу земјоделските парцели.

Кон средината на котлината, којаа лежи најниско, водата од овие канали (порано од рекичката) се слева со реките Драматица и Панега. Драматица, која се смета за почеток на новообразуваната река, има слив во долините меѓу источниот крај на Боздаг и источниот крај на Бунарбаши, па се спушта низ градот Драма. Овие делови од реката лете пресушуваат. Самата река во градот Драма попатно се дополнува од неколку полноводни пештерски извори, на што се должи името на градот.

### Почви
Теренот е покриен со дебел слој наносни почви и е многу плоден.

### Населени места
Главно населено место во полето е градот Драма.

## Историја
[мини|десно|250п|Поглед од тврдината на [Селјани кон низината во која се одиграла Битката кај Филипи.]]
Крај источниот брег на блатото Берекетли Ѓол, во околината на изворот Бунарбаши постојат рушевини од античкиот град Филипи, познат по Битката кај Филипи од 42&nbsp;г.&nbsp;п.н.е., каде римските државници Октавијан Август и Марко Антониј извојувале победа над убијците на Гај Јулиј Цезар, Марко Јуниј Брут и Касиј за време на Ослободителната граѓанска војна.

## Стопанство
Главно занимање на населението кон крајот на XIX и почетокот на XX век било тутунопроизводството, одгледувањето на памук, лозарството, житните култури и оризот, како и производството на свила.

## Наводи




## Поврзано
* Драматица
* Драмско

Категорија:Низини во Егејска Македонија
Категорија:Драма (округ)
Бандолеро!

**„Бандолеро!“** (англиски: *Bandolero!*) — американски филм од 1968 година, во режија на Ендрју Меклаглен (Andrew V. McLaglen). Главните улоги ги играат: Џејмс Стјуарт (James Stewart), Дин Мартин (Dean Martin) и Ракел Велч (Raquel Welch ). 

## Синопсис
Мејс Бишоп (го игра Стјуарт), преправен како џелат, пристигнува во мал град во Тексас, каде е затворен неговиот брат (го игра Мартин), заедно со другите припадници на бандата. Кога треба да го изврши бесењето, Мејс скришно му подава на брат му револвер и така припадниците на бандата успеваат да избегаат. Шерифот веднаш организира потера по бегалците, а во меѓувреме, Мејс ја ограбува банката и го напушта градот. Бегајќи од потерата, бандата бега во Мексико. Таму, бандата на браќата Бишоп и шерифот ги здружуваат силите во борбата против една мексиканска банда.

## Наводи

Категорија:Американски филмови
Категорија:Филмови на англиски јазик
Категорија:Филмови од 1968 година
Категорија:Филмови на Ендрју Меклаглен
Категорија:Филмови со Џејмс Стјуарт
Категорија:Филмови со Дин Мартин
Категорија:Филмови со Ракел Велч
Категорија:Филмови чие дејствие се одвива во Тексас
Категорија:Вестерни
Егзонуклеаза

мини|234x234пкс|3' кон 5' егзонуклеаза поврзана со полимераза l (Pol I)
**Егзонуклеаза** — ензим кој сече нуклеотиди, еден по еден, од крајот (егзо) на полинуклеотидниот синџир. Хемиската реакција која ја катализира овој ензим е хидролиза на фосфодиестерската врска на 3' или 5' крајот на полинуклеотидниот синџир. Спротивно на егзонуклеазата, ендонуклеазата е ензим кој врши кинење на фосфодиестерските врски во средината (ендо) на полинуклеотидниот синџир. Еукариотите и прокариотите имаат три вида на егзонуклеази кои учествуваат во нормалниот животен циклус на иРНК молекулите: 5' кон 3' егзонуклеаза (Xrn1), ензим кој учествува во отстранувањето на 5' капата на еукариотската иРНК; 3' кон 5' егзонуклеаза; и поли(A)-специфична 3' кон 5' егзонуклеаза.

Кај aрхеите и еукариотите, еден од главните начини за деградација на РНК молекулите е со помош на мултипротеинскиот ексозомски комплекс, кој се состои главно од 3' кон 5' егзорибонуклеази.

## Наводи


## Надворешни врски

* Егзонуклеази во Националната медицинска библиотека на САД, Medical Subject Headings (MeSH)

Категорија:Ензими
Категорија:Белковини
Категорија:Зборови што ги нема во ТРМЈ
Имљани

**Имљани** е село во општина Кнежево (Скендер Вакуф), Босна и Херцеговина. На пописот во 2013 година имаше население од 920 жители.

## Литература


Категорија:Села во Босна и Херцеговина
Категорија:Босна и Херцеговина
Милвоки Бакс

**Милвоки Бакс** (анг. *Milwaukee Bucks*) е американски кошаркарски клуб од Милвоки, Висконсин. Моментално се натпреварува во НБА лигата како член на Источната конференција.

Клубот е основан во 1968 година и од своето основање го носи ова име. Поранешниот сенатор и стопанственик Херб Кол бил долгогодишен сопственик на тимот, но на 16 април 2014 година, група предводена од милијардерите и хеџ фонд менаџери Вес Иденс и Марк Ласри се согласила да го купи мнозинскиот сопственички процент на клубот од Кол, продажба која била одобрена од сопствениците на НБА и нејзиниот Управен одбор еден месец подоцна на 16 мај. Досега во својата историја Бакс имаат освоено две титули во НБА во сезоните 1970-1971 и 2020-2021, три конференциски титули (1971, 1974, 2021) и 16 дивизиски титули (1971–1974, 1976, 1980–1986, 2001, 2019-2021). Карим Абдул Џабар и Јанис Адетокунбо се единствените двајца играчи на Бакс кој ја добиле наградата Најкорисен играч во НБА (3 пати Абдул-Џабар и двапати Адетокунбо).

Милвоки Бакс најчесто играат во зелени дресови и зелени шорцеви. Својте домашни натпревари клубот ги игра во арената Фајсерв Форум која е отворена во август 2018.

## Играчи

### '''Моментален Состав'''

*

### Повлечени броеви
[thumb|right|200px|[Карим Абдул-Џабар.]]
* 1 Оскар Робертсон, Б, 1970-74
* 2 Џуниор Бриџман, К, 1975-84 i 1986-87
* 4 Сидни Монкриф, Б, 1979-89
* 14 Џон МекГлоклин, Б, 1968-76
* 16 Боб Лениер, Ц, 1980-84
* 32 Брајан Винтерс, Б, 1975-83
* 33 Карим Абдул-Џабар, Ц, 1968-75

### Први пикови

## Титули

## Наводи

## Надворешни врски
*

Милвоки Бакс
*
Ендонуклеаза

**Ендонуклеаза** — ензим кој врши кинење на фосфодиестерска врска во рамките на еден полинуклеотиден синџир. Некои ендонуклеази, како деоксирибонуклеаза l, ја сечат ДНК релативно неспецифично (без оглед на низата), додека многу од нив, наречени рестрикциони ендонуклеази или рестрикциони ензими, сечат само одредени нуклеотидни низи. Ендонуклеазите се разликуваат од егзонуклеазите по тоа што сечат во средината (внатрешноста) на полинуклеотидната верига, за разлика од егзонуклеазите кои ги отстрануваат нуклеотидите од крајот на веригата. Некои ензими, познати како „**егзо-ендонуклеази**“, ја вршат улогата и на двете групи на нуклеази.

Рестрикционите ензими се бактериски и aрхејски ендонуклеази кои препознаваат специфични ДНК-низи. Нуклеотидната низа која бива препознаена од рестрикциониот ензим се нарекува рестрикционо место. Најчесто, рестрикционото место е палиндромска низа која е долга четири до шест нуклеотиди. Повеќето рестрикциони ендонуклеази ја сечат ДНК нееднакво, оставајќи комплементарни едноверижни завршетоци. Овие краеви може да се поврзат со хибридизација, па затоа се нарекуваат „лепливи краеви“. По хибридизацијата, фосфодиестерските врски на фрагментите може да бидат повторно создадени од страна на ДНК-лигазата. Познати се стотици рестрикциони ендонуклеази, од кои секоја напаѓа различни рестрикциони места. ДНК фрагментите кои се исечени од истата ендонуклеаза може да се поврзат меѓусебе без оглед на потеклото на ДНК молекулите. Вака создадената ДНК се нарекува рекомбинантна ДНК; ДНК формирана со поврзување на гени во нови комбинации. Рестрикционите ензими се поделени во три категории, тип I, тип II и тип III, според механизмот на дејство. Овие ензими често се користат во генетското инженерство за создавање на рекомбинантна ДНК. Една од најпознатите ендонуклеази е Cas9.

## Поправка на ДНК
Ендонуклеазите играат улога во поправката на ДНК. АП ендонуклеазата ја катализира инцизијата на ДНК исклучиво на АП местата (апурински/апиримидински места), а со тоа ја подготвува ДНК за понатамошната ексцизија, синтеза и лигација. Кога се случува депуринација, ваквата лезија остава деоксирибоза без врзана пуринска азотна база. АП ендонуклеазата ја препознава деоксирибозата без база и ја сече ДНК молекулата на тоа место, со што овозможува понатаму да продолжи процесот на ДНК поправка. Клетките на *[[E. coli]]* содржат две АП ендонуклеази: ендонуклеаза IV (endoIV) и егзонуклеаза III (exoIII), додека кај еукариотите постои само една АП ендонуклеаза.

## Поврзано

* Егзонуклеаза
* Рестрикционен ензим
* Нуклеаза
* Рибонуклеаза
* АП ендонуклеаза

## Наводи

Категорија:Ензими
Категорија:Белковини
Категорија:Зборови што ги нема во ТРМЈ
Уста полна со земја

**Уста полна со земја** (српски: *Уста пуна земље*) - краток роман на српскиот писател Бранимир Шќепановиќ од 1974 година.

## Содржина

Една августовска ноќ, по многу години, еден триесет и седумгодишен човек се враќа во Црна Гора, со намера да умре во родниот крај. Меѓутоа, тој слегува од возот на една непозната станица и продолжува пеш по планината. Таму, тој случајно налетува на двајца кампери (раскажувачот и Јаков), но веднаш бега од нив. Претходниот ден, тој избегал од една болница во Белград, каде дознал дека е тешко болен и дека му остануваат само неколку месеци од животот. Без никаква причина, двајцата пријатели почнуваат да трчаат по него. Човекот бега во шумата, а на гонителите им се придружува еден овчар, а потоа и шумарот. Во шумата, во човекот се раѓа желбата за живот и ја отрфла мислата да умре. Потоа излегува од шумата, а кон потерата се приклучуваат уште повеќе луѓе, сите исполнети со бесмислена омраза кон него. Паралелно со гонителите, се појавува група жени во црнина, жалејќи го бегалецот. На висорамнината, тој застанува и се враќа назад кон запрепастените гонители, но потоа неочекувано пак почнуав да бега. Тогаш, се присетува на својот предедо Јоксим и набрзина почнува да ги јаде тревките околу него, надевајќи се дека тие ќе го излечат. Така легнува во тревата и успева да им се скрие на гонителите. Среќен поради тоа што ја пронашол смислата на животот, тој се качува на една карпа и почнува да пее од радост, но сфаќа дека не може да избега од смртта. Во меѓувреме, сите гонители си заминуваат, но двајцата пријатели (Јаков и раскажувачот) слушаат силен лелек и дури тогаш ја забележуваат карпата. Кога пристигнуваат таму, го наоѓаат мртвиот човек, сосема гол и со устата полна со земја.

## За романот
Романот „Уста полна со земја“ е преведен на 30 јазици и доживеал бројни изданија - 23 изданија на француски јазик, девет изданија на грчки јазик и повеќе изданија во САД, Русија и Јапонија. Притоа, романот е пордаден во над 100 000 примероци. Исто така, тој бил дел од антологијата на 700 најважни книжевни дела која ја објавила Француската енциклопедија под насловот „Идеална библиотека“. Во Модерниот театар во Лил успешно била изведувана истоимената претстава. За овој роман, Шќепановиќ ја добил Октомвриската награда на Белград.

Романот „Уста полна со земја“ е ингениозно дело за двете суштини на човековото постоење, полно со животни контрасти и внатрешни преиспитувања, кое може да се чита со истото задоволство и занес кои може да се сретнат кај Борхес и кај Хуан Рулф. Според *Le Magazine Littéraire*, романот „е чисто ремек-дело! Тоа е величествена поема на животот... Роман кој со својата длабочина, големината на темата и убавината на зборот се воздигнува до нивото на најголемите книжевни дела“; *Le Matricule des Anges* го нарекол „голем, голем споменик на книжевноста“; а според весникот „Политика“, „со оваа книга, која е „*[[Старецот и морето]]* на Шќепановиќ“, секогаш ќе може да се гордее современата српската книжевност.

## Наводи

Категорија:Дела на Бранимир Шќепановиќ
Категорија:Српски романи
Категорија:Книги од 1974 година
Категорија:Изданија на Дерета
Андриќева награда

**Андриќева награда** (српски: *Андрићева награда*) - српска книжевна награда која се доделува за најдобар расказ или за најдобра збирка раскази. Наградата се доделува секоја година, почнувајќи од 1975 година, на денот на раѓањето на писателот Иво Андриќ, 10 октомври.

## Одлики на наградата
Според правилата за доделувањето на наградата, таа се додоелува за расказ, циклус или збирка раскази напишани на српски јазик, а објавени во Србија, Црна Гора и Република Српска при што едeн писател може само еднаш да ја добие наградата. Таа се состoи од повелба и од паричен износ, а одлуката ја носи тричлена комисија, составена од писатели, историчари на книжевноста и книжевни критичари.

## Добитници на наградата
Досегашни добитници на Андриќевата награда се:
* Драгослав Михаиловиќ, „Венецот на Петрија“ (1975)
* Антоније Исаковиќ, „Миг“ (1976)
* Милисав Савиќ, „Вујкото на нашето гратче“ (1977)
* Александар Тишма, „Училиште за безбожништво“ (1978)
* Мирко Ковач, „Слики од семејниот албум на семејството Мештревиќ“, (1979)
* Ќамил Сијариќ, „Француски памук“ (1980)
* Светлана Велмар Јанковиќ, „Дорќол“ (1981)
* Давид Албахари, „Опис на смртта“ (1982)
* Данило Киш, „Енциклопедија на мртвите“ (1983)
* Видосав Стевановиќ, „Царски рез“ (1984)
* Радослав Братиќ, „Слики без таткото“ (1985)
* Младен Марков, „Старци на село“ (1986)
* Филип Давид, „Принц на огнот“ (1987)
* Јован Радуловиќ, „Подалеку од олтарот“ (1988)
* Радослав Петковиќ, „Извештај за чумата“ (1989)
* Саша Хаџи Танчиќ, „Поврзани со ѕвездите“ (1990)
* Милица Миќиќ Димовска, „Одмрзнување“ (1991)
* Воја Чолановиќ, „Природен одговор“, (1992)
* Живојин Павловиќ, „Таван“, (1993)
* Вида Огњеновиќ, „Отровното млеко на глуварчето“, (1994)
* Павле Угринов, „Николета“, (1995)
* Радован Бели Марковиќ, „Сетембрини во Колубара“ (1996)
* Данило Николиќ, „Влез во светот“(1997)
* Мирослав Јосиќ Вишњиќ, „Нови годови“ (1998)
* Александар Гаталица, „Век“ (1999)
* Владан Матијевиќ, „Прилично мртви“(2000)
* Милорад Павиќ, „Приказни од савската падина“, (2001)
* Мирослав Тохољ, „Мала Азија и приказни за болката“ (2002)
* Михајло Пантиќ, „Ако е тоа љубов“ (2003)
* Јовица Аќин, „Дневник за вагината“, (2004)
* Љубица Арсиќ, „Маче, дал' ме сакаш“ (2005)
* Горан Петровиќ, „Разлики (2006)
* Љиљана Дугалиќ, „Акт“ (2007)
* Мирко Демиќ, „Молски акорди“ (2008)
* Миленко Пајиќ, „Документарни приказни”, (2009)
* Во 2010 година, наградата не е доделена
* Милован Марчетиќ, „Излез“, (2011)
* Мирјана Павловиќ, „Трпеза без главно јадење“ (2012)
* Драго Кекановиќ, „Усвојување“ (2013)           
* Угљеша Шајтинац, „Банаториум“ (2014)
* Вуле Журиќ, „Тајната на црвениот замок“ (2015)
* Јелена Ленголд, „Размаѓепсан свет“ (2016)
* Владимир Кецмановиќ, „Воени игри“ (2017)
* Драган Стојановиќ, „Ќерката на шпанскиот борец“ (2018)

## Наводи

Категорија:Српски книжевни награди

Категорија:Иво Андриќ
Скамандар

**Скамандар** (полски: *Skamander*) - полска поетска група активна во периодот меѓу двете светски војни. Оваа група ја сочинувале: Јулијан Тувим, Јан Лехоњ, Антони Слонимски, Јарослав Ивашкјевич и Казимјеж Вјежињски. 

Оваа група се појавила во Варшава во 1919 година, а името „Скамандар“ е преземено од истоименото списание. На почетокот, припадниците на „Скамандар“ биле блиски до футуристите. Така, во тоа време, критичарите го нарекувале Тувим „маг на футуристите“, а и тој самиот во една песна тврди дека е првиот полски футурист. Исто така, во првиот број на списанието „Скамандар“, Ивашкјевич тврдел дека тие го создале вистинскиот полски футуризам. Во секој случај, футуризмот во Полска траел многу кратко: некои од неговите припадници ѝ се приклучиле на групата „Скамандар“, други се поврзале со краковската авангарда, а некои морале да емигрираат. Меѓу двете светски војни, „Скамандар“ била најсилната и највлијателната поетска група во Полска. Иако објавувале во истото книжевно списание, тие ја отфрлале секоја програма, објавувајќи дека „програмите секогаш се гледање наназад“. Како свој претходник го сметале Леополд Стаф, а Карол Виктор Завоѓински бил нивниот главен теоретичар. Нивниот главен придонес кон поeзијата се состои во оживувањето на техниката на стихот, во враќањето на поезијата на животот (т.н. „витализам“) и во раскинувањето со празниот естетизам на модерната. Пеејќи за обичниот човек и за секојдневните животни појави, тие ја приближиле поезијата кон пошироката публика.

## Наводи

Категорија:Полска поезија
Категорија:Поетски групи
Даув Боб

**Даув Боб Постум** (   ; Амстердам, 12 декември 1992 година ) бил холандски пејач и текстописец. Тој бил специјализиран за народна музика, а во 2016 година ја претставувал Холандија на Евровизија .

## Рани години
Боб е роден на 12 декември 1992 година во Амстердам . Неговиот татко бил познат дизајнер.

На шестгодишна возраст започнал да свири пијано, првично се фокусирал на класичната музика и џезот . Почнал да свири на гитара на 14-годишна возраст; како пејач бил инспириран од фолк и поп-музиката од 1950 до 1970 година.

## Кариера
десно|мини|350x350пкс
лево|мини|300x300пкс| Даув Боб на прес-конференцијата во Стокхолм 2016 година

### 2012-2013: ''Роден во невреме''
Во 2012 година учествувал и го освоил конкурсот за *најдобар пејач-текстописец во Холандија*. Ги свирел песните: *Стојам овде беспомошен ()*, *Икар ( )*, и во финалето Шарени ангели (* * *)*

Неговиот прв албум Роден во невреме (*)* го објавил на  3 мај 2013 година. Тој ги напишал повеќето свои песни за време на одморот во Мароко .

### 2014-15: Поминете го
Во јануари 2015 година, тој ја издал својата песна Држи ме (*).* Во февруари 2015 година, тој најавил нов албум кој бил објавен na 15 мај под името *Поминете го* во соработка со Universal Music Group .

### 2016-денес: Евровизија
Во 2016 година тој ја претставувал својата земја на Евровизија во Стокхолм, каде завршил на 11-то место со 153 бода. Тој ја извел песната Успори (*англиски:* Slow Down) .

## Приватен живот
На 10 март 2016 година во интервју на телевизијата OutTV кажал дека е бисексуалец.

Категорија:Родени во 1992 година
Категорија:Холандски пејачи
Категорија:Живи луѓе
Категорија:Учесници на Евровизија
Дерик Вилијамс

**Дерик Лерон Вилијамс** (Белфлауер, 25 мај 1991) е американски  кошаркар. Тој игра на позиција крилен центар и во моментов игра за Макаби Тел Авив.

## Кариера
Откако поминал две сезони на Универзитетот во Аризона, Вилијамс отишол во драфтот во НБА лигата во 2011 година каде бил избран за втор избор од Минесота Тимбервулвс . Во својата прва сезона во НБА, тој бил избран во втора идеална постава на дебитантите во НБА . Во втората сезона, тој обезбедил најдобра статистика во НБА, запишувајќи просек од 12 бода и пет скока на 72 одиграни натпревари. Во сезоната 2013/14 се заменил во Сакраменто Кингс. Поминал помалку од две сезони во Сакраменто, каде претежно влегувал во игра надвор од клупата и постигнувал околу 8 бода по натпревар.

Во сезоната 2015/16 година, како играч на Њујорк Никс, тој се појавил на 80 натпревари, во просек од 9,3 бода по натпревар. После тоа, тој кратко време бил во Мајами Хит и Кливленд Кавалирс и го имал последното учество во НБА лигата во Лос Анџелес Лејкерс, каде одиграл само два натпревари. Во седум сезони во НБА лигата, тој се појавил на 428 натпревари во редовна сезона и во просек имал 8,9 бода и 4 скока.

За време на сезоната 2017/18 тој исто така играл во Кина за тимот на Тијанџин,  каде просечно имал повеќе од 20 бода по натпревар. На почетокот на октомври 2018 година, тој за првпат пристигнувал во европската кошарка и потпишувал за Баерн Минхен со тренерот Дејан Радоњиќ . Во својата прва сезона во Евролигата, тој забележал 13,4 бода и 4,2 бода на 29 одиграни натпревари. Тој е со тимот од Минхен во сезоната 2018/19 ја освоил Бундеслигата на Германија . Во јули 2019 година поминува во Фенербахче.

## Успеси

### Клуб

* **Баерн Минхен** : 
** Германско првенство (1): 2018/19.

### Поединечни

* Идеален тим за дебитанти во НБА - второ место : 2011/12.

## Наводи

## Надворешни врски

* Профил на мрежната страница на Евролигата

Категорија:Играчи на Мајами Хит
Категорија:Играчи на Кливленд Кавалирс
Категорија:Американски кошаркари
Категорија:Родени во 1991 година
Категорија:Живи луѓе
Зоран Драгиќ

мини
**Зоран Драгиќ** (роден во, на  — словенечки кошаркар. Тој игра на позицијата бек и во моментов игра за Улм. Неговиот постар брат Горан исто така e кошаркар.

## Клупска кариера
Драгиќ ја започнал својата кариера во словенечките пониски лиги Илирија и Јанче СТZ. Од 2006 до 2010 година настапувал за Геоплин Слован и во октомври 2010 година потпишал за Крка. Тој ги поминува следните две сезони со нив, за кое време победил на ФИБА Еврочеленџ 2011 и на две словенечки првенства во 2011 и 2012 година.

Во август 2012 година, тој потпишал двегодишен договор со шпанската Уникахом. После две добри сезони со нив, во јули 2014 година го продолжил договорот за уште две години. Меѓутоа, по добрите игри на Светското првенство во 2014 година, Феникс санси покажале интерес за него. Бидејќи Драгиќ веќе потпишал нов договор со Униках, тој самиот морал да му плати на клубот 770 000 евра како обесштетување за да стане слободен играч. Потоа тој официјално потпишал договор со Феникс. Во февруари 2015 година, тој и неговиот брат, Горан, биле договорно истргувани во Мајами Хит. Во текот на март 2015 година, тој накратко бил на позајмица на „ Су Фолс Скајфорсим“ член на НБА-лигата за развој. Во последниот натпревар од регуларната сезона, против Филаделфија Седумдесетти, Драгиќ постигнал 22 бода, што било негов сезонски рекорд. Во јули 2015 година, тој бил сменет во Бостон Селтикс. Сепак, следниот месец, Селтикс го ослободиле, и тој се вратил подоцна во Европа и потпишал двегодишен договор со Химки. По една сезона, тој го напуштил Химки, се преселил во Емпорио Армани Милано. Со тимот на Милан, тој освоил два Супер купа и еден италијански куп. Во сезоната 2017/18. играл за Анадолу Ефес и со нив го освоил Купот на Турција.

## Репрезентација
Драгиќ играл во репрезентацијата на Словенија на Европското првенство 2011, 2013 година и 2015 година и на Светско првенство во 2014 година.

## Успеси

### Клупски

* **Крка** : 
** Еврочеленџ (1): 2010/11. 
** Словенечко првенство (2): 2010/11, 2011/12. 
** Словенечки супер куп (2): 2010, 2011 година. 
* **Олимпија Милано** : 
** Куп на Италија (1): 2017 година. 
** Супер куп на Италија (2): 2016, 2017 година. 
* **Анадолу Ефес** : 
** Куп на Турција (1): 2018 година.

### Поединечни

* Највреден играч на финалето на словенечкото првенство (1): 2010/11.

## Останато
Зоран Драгиќ бил награден со Медал за заслуги за народот од страна на претседателот на Република Српска, Милорад Додик.

## Наводи

## Надворешни врски

* Профил на мрежната страница на Евролигата 
* Профил на страницата на ФИБА

Категорија:Играчи на КК Ефес Пилсен
Категорија:Кошаркари на КК Химки
Категорија:Играчи на Мајами Хит
Категорија:Словенечки кошаркари
Јори Лехтере

мини|Јори Лехтере
**Јори Летере** (   ; 23 декември 1987 година, Хелсинки, Финска ) е професионален фински хокеј играч на мраз кој играл на  централна напаѓачка позиција.

Од сезоната 2014/15 година настапувал за Сент Луис Блуз во Националната хокеарска лига (НХЛ) .

Со финскиот сениорски тим тој освоил сребрен медал на Светскиот куп во 2014 година во Минск и бронзен медал на Зимските олимписки игри во 2014 година во Сочи .

## Кариера
Неговата кариера како играч започнала во помлад хокеј клуб  Јокерит воХелсинки во текот на сезоната 2002/03 , додека го потпишал својот прв професионален договор со сениорскиот тим на Јокерита во сезоната 2006/07. Во текот на таа сезона тој одиграл вкупно 28 натпревари во финската елитна лига на ФМ, со 12 бода (6 голови и асистенции). После само една сезона играл во првиот тим на Јокерит и освоил сребрен медал, а во април 2007 година  потпишал тригодишен договор со екипата на Тапара од Тампере .

По неговата прва статистички одлична сезона во составот на Тампере, Лехтер заминал во драфтот во НХЛ, каде што   во летото 2008 година го избрале како 65 место од тимот на Сент Луис Блуз .

Март 2009 година тој заминал во Северна Америка и потпишал договор со американската хокерска лига *Пири Риммен.* Бидејќи не успеал да се принуди да го тренира тимот од Сент Луис за следната сезона, тој се вратил во неговиот стар клуб од Тампере каде одиграл одлична сезона 2009/10, за време на која играл дури 57 на натпревари во лигата каде освоил 69 бода (19 голови и неверојатни 50 асистенции, со уште еден гол и 9 асистенции во плеј-офот), со кои го означиле како највредниот играч на сезоната во лигата.

Во мај 2010 година  се преселил во редовите на КХЛ лигата Локомотив Јарослав, а од сезоната 2011/12 станал член на тимот на Сибир од Новосибирска.

Јули 2014 година потпишал двегодишен договор со тимот на Сент Луис Блуз.

Дебитанскиот натпревар на националната селекција на меѓународни натпревари, Летер требаше да го има на Светскиот куп за играчи до 20 години во 2006 година, но поради повреда го пропуштил тоа натпреварување.

Тој го направил своето деби на Светскиот куп на Светското првенство во 2010 година за сениори, каде влегол на 5 натпревари, но без никаков статистички ефект. Тој дал значаен придонес за репрезентацијата на Олимпискиот турнир во Сочи 2014 година, каде финскиот тим освоил бронзен медал, а Лехтер постигнал 1 гол и 3 асистенции на 6 одиграни натпревари. Неколку месеци по Олимпискиот турнир, Лехтер освоил сребрен медал со екипата на Светското првенство одиграно во Минск . На тој турнир ги одиграл сите 10 натпревари и постигнал 3 гола и 9 асистенции.

## Поврзано

* Светски куп на хокеј на мраз во 2014 година 
* ХК okerокерит 
* ХК Тапара

## Наводи

* Статистика за играчки на страницата 
* Статистика за играчки на страницата

Категорија:Родени во 1987 година
Категорија:Фински хокеари
Категорија:Живи луѓе
Црква „Св. Никола“ - Косел

**Црква „Св. Никола“ - Косел** може да се однесува на следниве две цркви во селото Косел:

* Црква „Св. Никола“ - Косел (стара) — средновековна црква и заштитен споменик на културата; и
* Црква „Св. Никола“ - Косел (нова) — средишна парохиска црква на Коселска парохија.
Квалификации за Европско првенство во фудбал 2020 - група Ф

**Квалификации за Европско првенство во фудбал 2020 - група Ф** била една од десетте групи во склоп на квалификациите за Европското првенство 2020. Во групата учествувале шест репрезентации, и се играло по Бергеров систем на натпреварување. Двете првопласирани репрезентации во групата, Шпанија и Шведска се квалификувале на Европското првенство 2020.

## Табела

## Натпревари
Распоредот на натпреварите УЕФА го објавила истиот ден после ждребот, кој бил одржан на 2 декември 2018 во Даблин. Времето на одигрување на натпреварите ќе биде прикажано по CET/CEST (месното време ќе биде прикажано во заграда).

----

----

----

----

----

----

----

----

----

## Наводи

## Надворешни врски
*УЕФА Евро 2020, UEFA.com 
*Квалификации за УЕФА Евро 2020, UEFA.com 

Ф
Црква „Св. Никола“ - Косел (стара)

**Свети Никола** — главна селска и средновековна црква во охридското село Косел.

Црквата е прогласена за заштитен споменик на културата на Македонија.

## Историја

Црквата потекнува од  век.

## Архитектура

Поседува специфична архитектура со мали димензии. Слична е на повеќето еднокорабни цркви во околината на Охрид.

Црквата е едноставна градба од продолжен тип. Има ниска тристрана апсида.

### Фрескоживопис

Фреските до започнувањето на конзервацијата биле многу оштетени.

## Конзервирање

Во 2014 година се реализирала шестата фаза од проектот за реставрација и конзервација на црквата. Интензивно бил обновен целокупниот фрескоживопис. Последната фаза чинела околу 3,9 милиони денари и била реализирана од стручни екипи на Заводот и музеј Охрид со поддршка на Министерството за култура.

Во рамки на претходните фази кои се спроведувале во периодот 2008-2014 била извршена конзервација на архитектурата на црквата, која се наоѓала во многу лоша состојба и постоела опасност за рушење. Објектот бил статички зајакнат, целосно бил препокриен, бил расчистен просторот и биле заменети старите врати со нови.

## Галерија


Податотека:Црква „Св. Никола“ - Косел 9.jpg|Главниот влез
Податотека:Црква „Св. Никола“ - Косел.jpg|Поглед на црквата
Податотека:Црква „Св. Никола“ - Косел 7.jpg|Апсидата
Податотека:St. Marina from the church St. Nicholas, Kosel.JPG|Фреска на Света Марина во црквата


## Поврзано
* Косел
* Дебарско-кичевска епархија
* Охридско архијерејско намесништво
* Коселска парохија

## Наводи

## Надворешни врски

Категорија:Косел
Косел
Црква „Св. Никола“ - Косел (нова)

**Свети Никола** — главна селска црква во охридското село Косел. Во црковниот двор се наоѓаат и селските гробишта на Косел.

Црквата претставува парохиско седиште на Коселската парохија.

## Историја

Црквата била градена во периодот 1974-1975 година во непосредна близина на старата средновековна истоимена црква.

## Галерија


Податотека:Поглед на црквата „Св. Никола“ во селото Косел.jpg|Поглед на црквата со гробиштата
Податотека:Црква „Св. Никола“ - Косел 2.jpg|Камбанаријата
Податотека:Гробишта во Косел.jpg|Селските гробишта
Податотека:Црква „Св. Никола“ - Косел 3.jpg|Главниот влез
Податотека:Црква „Св. Никола“ - Косел 4.jpg|Помошен објект
Податотека:Црква „Св. Никола“ - Косел 8.jpg|Апсидата
Податотека:Гробишта во Косел 2.jpg|Селските гробишта


## Поврзано
* Косел
* Дебарско-кичевска епархија
* Охридско архијерејско намесништво
* Коселска парохија

## Наводи

## Надворешни врски

Категорија:Косел
Косел
Унарна операција

**Унарна операција** –  математичка операција која прифаќа само еден параметар (, еден).

## Математички унарни оператори
Во математиката, во унарни оператори спаѓаат:

## Програмирање
Во програмирањето сите математички унарни операции имаат свој еквивалент, а постојат и некои додатни:
* ++ (инкрементирање) – го зголемува операндот за 1
* -- (декрементирање) – го намалува операндот за 1
* & (референцирање) – ја враќа адресата на променливата или служи за правење алијас на променливата
* * (дереференцирање) – ја враќа променливата чија адреса е дадена
* ~ (бинарен комплемент) – ги заменува нулите во променливата со единици и обратно, се користи за запис на негативни броеви

## Поврзано
* Бинарна операција


Категорија:Елементарна алгебра
Камка Тоциновски

**Камка Тоциновски** (Скопје, 27 јуни 1979) — македонска театарска, филмска и телевизиска глумица.

## Биографија
Камка Тоциновски дипломирала на Факултетот за драмски уметности при Универзитетот „Св. Кирил и Методиј“, Скопје, на отсекот Глумечка игра во 2001 година. Со театарот одблиску се запознала во средношколските денови во Гимназијата „Орце Николов“, преку аматерската претстава „*Кралот Иби*” на Алфред Жари во која ја толкува улогата на Мама Иби. Во 2000 година дебатира на сцената на „Јордан Хаџи Константинов–Џинот“ – Велес со претставата „*Елешник*“ во режија на Димитар Станковски како и на сцената на МНТ од Скопје, со „*Будење на пролетта*“ во режија на Златко Славенски. Добитник е на наградите „Трајко Чоревски” и „Војдан Чернодрински” за најдобра глумица на Фестивалот „Војдан Чернодрински“ во Прилеп, како и наградата „Вељко Маричиќ” на Меѓународниот фестивал во Ријека, Хрватска. Во 2013 година, таа станала член при драмата на Македонскиот народен театар.

Во потесниот круг на семејството на Камка Тоциновски има значајни имиња од филмската уметност, од НОБ на Македонија како и од Илинденското востание. Нејзината тетка Марија Тоциновски ѝ е позната на јавноста по филмовите на Жика Митровиќ - „Мис Стон”, „Капетан Леши“ и „Сигнали над градот“. Нејзината баба е спомената во книгата „Жените на Македонија во НОВ“, а дедо ѝ Милан Тоцинов е носител на Илинденска споменица.

## Филмографија

## Театар

Театарски претстави во кои глуми Камка Тоциновски:

*2000 „Будење на пролетта" Златко Славенски
*2000„Тест" - Наташа Поплавска
*2000„Случајот Данил Хармс " Владимир Милчин
*2000„Елешник" - Димитар Станковски
*2001„Аудиција" - Владимир Милчин
*2001„Биле баксуз" Билјана Драгичевич
*2002 "Екстази" Кристијан Ристевски
*2002 "Синдром Чернодрински" Дејан Дамјановски
*2003 "Колку пати ќе умираме?" Владимир Милчин
* 2004 "Балада за големиот костур “ Владимир Милчин
*2004"Другата страна" Слободан Унковски
* 2005 "Сцени од животот" Филип Ле Моин
* 2005 "Поручникот од Инишмор" Зоја Бузалковска
*2005 "Поблиску" Слободан Унковски
* 2006 "Ревизор" Владимир Милчин
* 2007 "Чикашки перверзии” Нела Вотошевич
*2008"Мара Сад" Васил Христов
*2008"Дундо Марое" Драгана Милошески
*2008"Вејка на ветрот" Нела Витошевич
*2009"Лет во три глави" Никола Ристов
*2011"Норвешка денес" Оливер Мицевски
*2012“Вејка на ветрот” Јани Бојаџи
*2014“Подемот и падот на кабарето” Владимир Милчин
*2014 “Електра” Андри Жолда
*2015 “Станица Љубов” Синиша Ефтимов
*2016 “Аладин Бојан Трифуновски
*2017 “Ничија земја “ Александар Морфов
*2018 “Без галама “режија Тони Михајловски
*2019 ” Бесачи” – Алис, режија Јавор Грдев

## Наводи

## Надворешни врски
* Камка Тоциновски на IMDB

Категорија:Родени во 1979 година
Категорија:Глумици од Скопје
Категорија:Македонски театарски глумци
Категорија:Македонски телевизиски глумци
Категорија:Македонски филмски глумци
Категорија:Глумци во Македонскиот народен театар
Категорија:Апсолвенти на Факултетот за драмски уметности - Скопје
Серија А Тим на годината

**Серија А Тим на годината** е фудбалска награда која се доделува секоја година од страна на Италијанската Асоцијација на Фудбалери (ИАФ) на ИАФ Гран Гала дел Калчо.

Наградата вклучува единаесет фудбалери кои се одликуваат со најдобри настапи во италијанското фудбалско првенство Серија А во претходната фудбалска сезона.

## Резултати
### Тим на годината 2011

### Тим на годината 2012

### Тим на годината 2013

### Тим на годината 2014

### Тим на годината 2015

### Тим на годината 2016

### Тим на годината 2017

### Тим на годината 2018

### Тим на годината 2019

### Тим на годината 2020

### Тим на годината 2021

### Тим на годината 2022

### Тим на годината 2023

## Награди по играч
* **5 пати**
** Џанлујџи Буфон, Џорџо Кјелини.
* **4 пати**
** Андреја Барцаљи, Леонардо Бонучи, Пауло Дибала, Калиду Кулибали, Раџа Наинголан, Андреја Пирло, Миралем Пјаниќ.
* **3 пати**
** Антонио Ди Натале, Гонсало Игуаин, Чиро Имобиле, Единсон Кавани, Кристијан Маџо, Пол Погба, Марек Хамшик, Самир Хандановиќ.
* **2 пати**
** Алекс Сандро, Николо Барела, Артуро Видал, Матео Дармијан, Златан Ибрахимовиќ, Мауро Икарди, Жоао Кансело, Клаудио Маркизио, Кристијано Роналдо, Карлос Тевес, Тијаго Силва.
* **1 награда**
** Алисон, Пабло Армеро, Квадво Асамоа, Марио Балотели, Федерико Балцарети, Меди Бенатија, Кевин-Принс Боатенг, Борха Валеро, Дани Алвес, Стефан де Врај, Матија Де Шиљо, Џанлујџи Донарума, Алехандро Гомес, Робин Госенс, Тео&nbsp;Ернандес, Јосип Иличиќ, Фабио Кваљарела, Александар Коларов, Дрис Мертенс, Сергеј Милинковиќ-Савиќ, Алесандро Неста, Антонио Ночерино, Андреја Ранокија, Даниеле Ругани, Тијаго Мота, Лука Тони, Дуван Сапата.

## Награди по клуб

## Наводи

Категорија:Фудбалот во Италија
Поп-фолк во Србија

**Поп-фолк** (исто така ***чалга***) или **фолк-поп**, е музички правец кој се развил во Србија во 2000-итите, на кој најголемо влијание имал турбо-фолк — доминантен музички правец во  деведесеттите години. Поп-фолк е поточно варијанта на турбо-фолкот, но со поголемото влијание на поп и електронската музика. Настанал со постепеното напуштање на турбо-фолк звукот и тема, со сè поголемо следење на музичките текови на Запад.

## Преглед
Основачот на поп-фолкот во Србија била Индира Радиќ, која за албумот *[[Змај (албум)|Змај]]* од 2004 година ги отпејала песните во кои се чувствувало големо влијание на поп-музиката. Така таа воедно била и прва која го прекинала снимањето на турбо-фолк песните.
Некои од популарните пејачки денеска негираат дека некогаш пееле новокомпонирана музика, додека некои турбо-фолк ѕвезди себеси упорно се котираат како поп-фолк пејачи. Самиот поп-фолк и во Србија сè уште се критикува и омаловажува, намерно или ненамерно се категоризира како турбо-фолк, а синдромот „ги мразам народњаците“ постои веќе две децении.
[thumb|right|200п|Најпопуларната српска поп-фолк пејачка, [Светлана Ражнатовиќ, на концерт во Ушќе во 2006 година]]

Од другата страна, популарноста на поп-фолк изведувачите не опаѓа. Некогаш најголемите ѕвезди на поп-фолкот, релативно сè уште се популарни. Концертите на  Светлана Ражнатовиќ се помеѓу најпосетуваните на Балкан. Аца Лукас успева со години наназад со почетокот на ноември да одржува многу посетувани концерти во белградскоата Арена. Лепа Брена ужива во статусот на музичката легенда во бивша Југославија, додека Индира Радиќ, најтиражната пејачка во 2004 и 2005 година, посебно популарна во Хрватска, Бугарија и во српската дијаспора. Контроверзната Јелена Карлеуша често е во центрот на медиското внимание заради својата борба против дискриминацијата на ЛГБТ личности и кавги со Светлана Ражнатовиќ. Нарочно се популарни Сека Алексиќ, Дара Бубамара, Вики Миљковиќ, Стоја и Ацо Пејовиќ. Од друга страна, голема популација на некогаш најголемите *Грандови ѕвезди* Тања Савиќ и Славица Ќуктераш значајно опаднала, додека Драгана Мирковиќ, една од најголемите музичкии ѕвезди во бившата Југославија, ужива во подеднаквата наклоност на публиката како и пред дваесет години, што резултирало на распродадените билети за концертот во Белградската арена во 2014 година.

Претставниците на поп-фолкот на новите генерации се Милица Павловиќ, Милица Тодоровиќ, Катарина Живковиќ, Катарина Грујиќ, Миа Борисављевиќ, Немања Стевановиќ, Милан Станковиќ, Рада Манојловиќ, Сандра Африка, групата Министарке и други.

## Наводи

Категорија:Поп-музика
Категорија:Фолк музика
Категорија:Музички жанрови
Бранимир Шќепановиќ

**Бранимир Шќепановиќ** (српски: *Бранимир Шћепановић*; 1937, Подгорица, Кралство Југославија) - српски писател.

## Животопис
Бранимир Шќепановиќ е роден во Подгорица, во 1937 година, а живее во Белград.Тој е редовен член на Друштвото на француските писатели.

## Творештво
Шќепановиќ е автор на следниве дела:
* „Пред вистината“ (*Пре истине*), 1961,
* „Срамно лето“, 1965,
* „Уста полна со земја“ (*Уста пуна земље*), 1974
* „Смртта на господинот Голужа“ (*Смрт господина Голуже*), 1977
* „Откупување“ (*Искупљење*), 1980

Шќепановиќ е еден од водечките српски прозаисти на XX век. Тој бил еден од 400 светски писатели кои во 1985 година одговарале на прашањето: „Зошто пишувате?“, поставено во анкетата на францускиот весник *[[Либерасион (весник)|Libération]]*, како и еден од 240 светски писатели кои во јубилејниот број на весникот *Nouvel observateur* опишувале ист ден на планетата Земја. Исто така, тој е застапен во многу српски и странски антологии. На пример, „Смртта на господинот Голужа“ била дел од антологијата „Модерната европска новела“, објавена во Данска, во „Антологијата на светскиот расказ“ и „Антологијата на словенските книжевности“ објавени во САД. Во антологијата „Идеална библиотека“ која ја објавила Француската енциклопедија, меѓу 700 најзначајни книги на сите времиња се нашол и неговиот роман „Уста полна со земја“. Неговите дела се преведени на 32 јазици.

Шќепановиќ е добитник на две награди „Златна арена“ на филмскиот фестивал во Пула; врз основа на неговите дела и сценарија се снимени десет играни филмови; а неговите радио-драми се изведувани на повеќе европски радио-станици. Исто така, според неговите дела се изведувани три успешни театарски претстави во Франција („Откупување“ во Националниот театар во Тулуза, „Смртта на господинот Голужа“ во Градскиот театар во Шартр и „Уста полна со земја“ во Модерниот театар во Лил). Чешкиот композитор Зденек Лукач ја компонирал операта „Смртта на господинот Голужа“

## Наводи

Категорија:Српски романописци
Категорија:Српски раскажувачи
Категорија:Црногорски писатели
Категорија:Југословенски писатели
Категорија:Родени во 1937 година
Категорија:Луѓе од Подгорица
Категорија:Починати во 2020 година
Категорија:Погребани во Алејата на заслужните граѓани на Новите гробишта (Белград)
Смртта на господинот Голужа

**„Смртта на господинот Голужа“** (српски: *Смрт господина Голуже*) — збирка раскази на српскиот писател Бранимир Шќепановиќ од 1977 година.

## Содржина

Централно место во збирката зазема истоимениот расказ: На патот до морето, господинот Голужа случајно застанува во непознат мал град, каде веднаш го привлекува вниманието на жителите. Еден ден, тие го испитуваат за причината на неговиот престој во градот, а тој им кажува дека дошол за да умре. Од тој миг, целиот град почнува да му укажува почит - луѓето му нудат разни бесплатни услуги и производи, доаѓаат да се посоветуваат со него, а најубавите жени водат љубов со него. Така, господинот Голужа, кој дотогаш бил осамен човек кој се плашел од луѓето, наеднаш почнува да се чувствува важен и да ужива во животните задоволства. Нестрпливи да бидат сведоци на неговата смет, по шестмесечно чекање, неколку жители го посетуваат во хотелската соба со барање да си го исполни ветувањето. Тогаш, тој почнува да крои планови како да се извлече од неприликите, но утредента, луѓето го носат на мостот, очекувајќи тој да се фрли во реката. Господинот Голужа се обидува да одржи говор кој ќе му обезбеди симпатија кај жените, но се соочува со рамнодушност. Сакајќи да побегне, тој се качува на оградата на мостот, но паѓа во реката и умира.

## Осврт кон делото
Новелата „Смртта на господинот Голужа“ претставува бизарна приказна која иницира многу прашања кои често немаат вистински одговори. Главниот јунак цело време се бори со внатрешните судири меѓу најмрачните мисли и повремените просветлувања. Новелата била дел од антологијата објавена во Данска под наслов „Модерна европска новела“, како и во „Антологијата на светскиот расказ“ и во „Антологијата на светските книжевности“, објавени во САД. Според *Le Matricule des Anges*, „оваа новела функционира божествено, а последната сцена ја замрзнува крвта“. Врз основа на оваа новела е снимен филмот „Џулијан По“, чешкиот композитор Зденек Лукач ка компонирал истоимената опера, а во Градскиот театар во Шартр успешно била изведувана истоимената претстава. Исто така, во 1982 година е снимен истоимениот филм во режија на Живко Николиќ во кој главната улога ја игра Љубиша Самарџиќ.

## Наводи

Категорија:Дела на Бранимир Шќепановиќ
Категорија:Книги од 1977 година
Категорија:Изданија на Дерета
Виктор Клавер

**Виктор Клавер Арокас** (роден во Валенсија, 30 август 1988) е шпански кошаркар, крилен центар или крило на Барселона и на шпанската репрезентација.

## Успеси
### Клупски
* **:**
** Еврокуп (1): 2009-2010
* **:**
** Еврокуп (1): 2014-2015
* **:**
** Куп на Шпанија (2): 2018, 2019.

### Репрезентативни
* Европско првенство под 20 години: 
** Податотека:Bronze medal icon.svg 2008.
* Европско првенство: 
** Податотека:Gold medal icon.svg 2009, 2011, 2015
** Податотека:Bronze medal icon.svg 2013
* Олимписки игри: 
** Податотека:Silver medal icon.svg 2012
** Податотека:Bronze medal icon.svg 2016
* Светско првенство: 
** Податотека:Gold medal icon.svg 2019

## Надворешни врски
*Виктор Клавер  на acb.com 
*Виктор Клавер на мрежното место на Фиба
*Виктор Клавер на euroleague.net

Категорија:Шпански кошаркари
Категорија:Живи луѓе
Категорија:Родени во 1988 година
Категорија:Играчи на КК Валенсија
Категорија:Играчи на Портланд Трејлблејзерс
Категорија:Играчи на КК Химки
Категорија:Играчи на КК Локомотив Кубан
Категорија:Играчи на КК Барселона
Кобилино Поле

**Кобилино Поле** — поле, висорамнина на планината Кораб во Македонија. Се наоѓа во средишниот дел на планината Кораб, веднаш непосредно на источното подножје под врвот Голем Кораб. Се протега во напореднички правец од исток кон запад. На север е оградено од гребените на врвовите Голем Кораб (северозапад и запад) и Кепи Бард, како и Нистровски Кораб на североисток, на исток е отворено кон пределот Летна Караула - Обединување со врвот Шило Ворт, додека кон југ преку врвот Црн Камен со стрмен отсек се надвиснува над долината на Длабока Река. Просечната надморска височина изнесува и се движи помеѓу 2170 и 2320 метри, односно до 2300 метри во западниот и 2110 метри во источниот дел на висорамнината. Во средишниот дел на Кобилино Поле се наоѓа и природното ледничко Кобилино Езеро, недалеку од кое се наоѓа возвишение со кота 2344 метри надморска височина, која во некои извори се наведува како планински врв под името Кобилино Поле на координати 41°46'56" северна географска широчина и 20°33'32" источна географска должина. Како последица на процесите на настанокот на планината, на Кобилино Поле се јавува тектонски отсек, долж кое е извршено навлекување на постарите палеозојски  карпи врз помладите јурски флишни седименти, а исто така се забележуваат повеќе флувијални земјишни облици како 2 циркови, валови, валовски долини и валовски отсеци, висечки ледници. Вдолж Кобилино Поле поминува и води добро обележаната планинарска патека за искачување на врвот Голем Кораб, по која се одржува и традиционалното искачување на Голем Кораб по повод денот на независноста на Македонија, кога на Кобилино Поле вообичаено е поставен и пункт за прва помош на Црвениот Крст. Пространите тревнати пасишта со изобилна бујна трева како и повеќето (контактни) извори и мали водотеци на Кобилино Поле го прават поволно пасиште на кое во летниот период се напасуваат голем број стада на овци и различен вид на стока и крупен добиток, меѓу кои крави, коњи и кобили, кои тука се среќаваат и како стада на диви коњи и кобили поради кои пости веројатност да настанало името Кобилино Поле.

## Галерија

File:Кобилино Поле (Кораб) 02.jpg|Глетка на средишниот дел на Кобилино Поле со Кобилино Езеро
File:Кобилино Поле (Кораб) 03.jpg|Глетка на западниот дел на Кобилино Поле со врвот Мал Кораб (десно)
File:Кобилино Поле, Рибничка Скала и Кабаш (Кораб).jpg|Глетка на источниот дел на Кобилино Поле со врвовите Рибничка Скала (лево) и Кабаш (десно) во позадината
File:Рибничка Скала, Кабаш и Кобилино Поле (Кораб).jpg|Рамнината на крајниот западен дел на Кобилино Поле со врвовите Рибничка Скала и Кабаш во позадината


## Наводи


Категорија:Кораб
Лудијас (Солунско)

**Лудијас** (, до 1951&nbsp;г. *Νέα Ζωή*, *Неја Зои*) — село во Солунско, Егејска Македонија, денес во општината Илиџиево на Солунскиот округ во областа Централна Македонија, Грција. Населението брои 789 жители (2011). Ова село не традиционално, туку претставува новосоздадена населба на грчки доселеници.

## Географија
Селото се наоѓа јужно од Зорбатово, 8&nbsp;км западно од Илиџиево и 43&nbsp;км западно од Солун. Лежи во областа Вардарија во Солунското Поле, на северниот брег на река Колудеј.

## Историја
Селото е основано како место за грчки доселеници од Турција во 1939&nbsp;г. на местото на ослободеното плодно земјиште при исцедувањето на Ениџевардарското Езеро. При неговото создавање, наречено е Неја Зои, што во превод значи „нов живот“. Населението било од Понд, Кавказ, Тракија и Мала Азија, кое овде се префрлило од првично создадените Елевтерохори и Метони, како и од колонизираните традиционални села Јалиџик и Бугариево. Во 1940 г. Лудијас имал 804 жители, сите грчки дојденици.

Во 1951 г. населението се зголемило на 991 жител, а селото е преименувано во Лудијас, што е грчкото име на месната река Колудеј. На пописот од 1961 г. бројот на жители достигнал 1.222, за да опадне на 929 во 1971, 907 во 1981 г. Во 1991 г. е забележан пораст на 948 лица, кои во 2001 г. се зголемиле на 973, но во 2011 г. опаднало на 795 жители.

## Население

## Стопанство
Селото важи за мошне богато бидејќи има плодни површини кои целосно се наводнуваат. Се произведува овошје, памук, жито, бостан и други земојделски култури. Многумина работат во блиските претпријатија „Захарис“, „ЕЛВИЗ“ и „Нестле“.

## Поврзано
* Вардарија

## Наводи

Категорија:Илиџиево
Рецлинген

**Рецлинген** може да се однесува на следниве места во Германија:

* Рецлинген (Долна Саксонија) — општина во округот Илцен, Долна Саксонија
* Рецлинген (Саксонија-Анхалт) — составен дел на градот Ебисфелде-Веферлинген во округот Берде, Саксонија-Анхалт